Cugaru (tjesnac)
<s>Cugaru (japanski: 津軽海峡 Tsugaru Kaikyō) je moreuz između ostrva Honshū i Hokkaido.</s><s>Nalazi se u sjevernom Japanu i povezuje Japansko more sa Tihim okeanom.</s><s>Naziv je dobio po zapadnom dijelu prefekture Aomori.</s><s>Ispod moreuza, na njegovom najužem dijelu (19,5 km), je izgrađen tunel Seikan koji povezuje Tappi Misaki na poluostrvu Cugaru (Honshū) sa Shirakami Misakijem na poluostrvu Matsumae ostrva Hokkaido.</s>

<s>Pojas japanskih teritorijalnih voda u području moreuza je sužen sa uobičajenih 12 na na 3 nautičke milje (5,6 km) kako bi, nuklearno naoružane podmornice i ratni brodovi mornarice SAD-a, mogli prolaziti kroz moreuz bez da narušavaju japansku zabranu nuklearnog naoružanja na svojoj teritoriji.</s>

<s>Istočni i zapadni ulaz u Cugaru, oba široka 20-ak km, imaju maksimalnu dubinu 200, odnosno 140 m.</s>

<s>U prošlosti je najčešći način za prijevoz putnika i tereta kroz moreuz bio trajekt, a putovanje kroz tjesnac trajalo je blizu 4 sata.</s><s>Dana 26. septembra 1954. dogodila se nesreća u moreuzu kada je potonuo trajekt Toya Maru, pri čemu su izgubljena 1172 ljudska života.</s>

<s>Thomas Blakiston, engleski istraživač i prirodnjak, primijetio je da je fauna u sjevernom dijelu moreuza, uz ostrvo Hokkaido, slična životinjskim sjevernoazijskim vrstama, dok su životinje iz njegovog južnog dijela, uz ostrvo Honshū, srodne životinjskim vrstama iz južne Azije.</s><s>Upravo na osnovu ovog otkrića, Cugaru se smatra glavnom zoogeografskom granicom, a poznatom i kao Blakistonova linija, u čast engleskog istraživača.</s>

<s>Reference</s>

<s>Morski tjesnaci u Japanu
Tjesnaci Japanskog mora
Tjesnaci Tihog oceana</s>

